MT
4.7.2022
Il-Ġurnal Uffiċjali tal-Unjoni Ewropea
C 257/45
Rikors ippreżentat fis-17 ta’ Mejju 2022 – Groz-Beckert vs EUIPO (Marka ta’ pożizzjoni li tikkonsisti fil-kuluri aħmar u abjad fuq imballaġġ f’forma ta’ kubu) (Kawża T-277/22) (2022/C 257/58) Lingwa tal-kawża: il-Ġermaniż Partijiet Rikorrent: Groz-Beckert KG (Albstadt, il-Ġermanja) (rappreżentant: M. Nielen u U. Kaufmann, avukati) Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
Informazzjoni dwar il-proċedimenti quddiem l-EUIPO Trade mark kontenzjuża kkonċernata: applikazzjoni għar-reġistrazzjoni tal-marka ta’ pożizzjoni li tikkonsisti fil-kuluri aħmar u abjad fuq imballaġġ f’forma ta’ kubu – Applikazzjoni għal reġistrazzjoni Nru 18 243 038 Deċiżjoni kkontestata: id-deċiżjoni tal-Ħames Bord tal-Appell tal-EUIPO tat-2 ta’ Marzu 2022 fil-Każ R 1444/2021-5
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni kkontestata; — tikkundanna lill-EUIPO għall-ispejjeż.
Motivi invokati — Ksur tal-Artikolu 7(1)(b) tar-Regolament (UE) 2017/1001 tal-Parlament Ewropew u tal-Kunsill; — Ksur tal-ewwel sentenza tal-Artikolu 95(1) tar-Regolament (UE) 2017/1001 tal-Parlament Ewropew u tal-Kunsill.
Rikors ippreżentat fit-18 ta’ Mejju 2022 – Mazepin vs Il-Kunsill (Kawża T-282/22) (2022/C 257/59) Lingwa tal-kawża: l-Ingliż Partijiet Rikorrent: Dmitry Arkadievich Mazepin (Moska, ir-Russja) (rappreżentanti: D. Rovetta, M. Campa, M. Moretto u V. Villante, avukati) Konvenut: Il-Kunsill tal-Unjoni Ewropea
Talbiet Ir-rikorrent jitlob li l-Qorti Ġenerali jogħġobha: — tannulla d-Deċiżjoni tal-Kunsill (PESK) 2022/397 tad-9 ta’ Marzu 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (1), u r-Regolament ta’ Implimentazzjoni tal-Kunsill (UE) 2022/396 tad-9 ta’ Marzu 2022 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (2); u — tikkundanna lill-Kunsill għall-ispejjeż.